**Návrh**

**Všeobecne záväzné nariadenie obce č. 2/2020**

**o nakladaní s komunálnymi odpadmi**

**a s drobnými stavebnými odpadmi na území obce Fačkov**

Zverejnené pred schválením k pripomienkovaniu od 16.11.2020

Schválené OZ obce Fačkov dňa:

Zverejnené po schválení na úradnej tabuli obce a na web stránke obce dňa:

Účinnosť nadobúda dňa: 01.01. 2021

Obecné zastupiteľstvo vo Fačkove sa na základe ustanovenia § 4 ods. 3 písm. g) a § 6 ods. 1 zákona č. 369/1990 Zb. o obecnom zriadení, uznieslo na tomto všeobecne záväznom nariadení (ďalej len „VZN“)., v súlade s §81 zákona č. 79/2015 Z. z. o odpadoch v znení neskorších predpisov (ďalej len „zákon o odpadoch“).

**I. ČASŤ**

**ÚVODNÉ USTANOVENIA**

**§1**

**Predmet, účel a pôsobnosť nariadenia**

1. Toto VZN vymedzuje v zmysle hierarchie odpadového hospodárstva podrobnosti o nakladaní s komunálnymi odpadmi a s drobnými stavebnými odpadmi na území obce Fačkov s cieľom zabezpečiť ochranu zdravých životných podmienok obyvateľov obce a životného prostredia v obci.

2. Toto všeobecne záväzné nariadenie bližšie upravuje

a) nakladanie so zmesovým komunálnym odpadom a drobnými stavebnými odpadmi,

b) spôsob zberu a prepravy komunálnych odpadov,

c) nakladanie s biologicky rozložiteľným komunálnym odpadom,

d) nakladanie s biologicky rozložiteľným kuchynským odpadom a reštauračným odpadom od prevádzkovateľa kuchyne,

e) spôsob a podmienky triedeného zberu komunálnych odpadov, najmä zberu

* + - 1. elektroodpadov z domácností,
			2. odpadov z obalov a odpadov z neobalových výrobkov zbieraných spolu s obalmi,
			3. použitých prenosných batérií a akumulátorov a automobilových batérií a akumulátorov,
			4. veterinárnych liekov a humánnych liekov nespotrebovaných fyzickými osobami a zdravotníckych pomôcok,
			5. jedlých olejov a tukov,
			6. šatstva a textilu,

f) spôsob zberu objemného odpadu a odpadu z domácností s obsahom škodlivých látok,

g) spôsob nahlasovania nezákonne umiestneného odpadu,

h) prevádzkovanie zberného dvora,

i) spôsob zberu drobného stavebného odpadu,

j) dôvody nezavedenia triedeného zberu komunálnych odpadov pre biologicky rozložiteľný kuchynský odpad.

3. Toto VZN je záväzné pre všetky fyzické osoby, ktoré sa zúčastňujú na nakladaní s komunálnymi odpadmi a drobnými stavebnými odpadmi a pre všetky, fyzické osoby- podnikateľov, právnické osoby, ktoré sa zúčastňujú na nakladaní s komunálnymi odpadmi pochádzajúcimi z územia obce Fačkov a na nakladaní aj s inými odpadmi, ak tak určuje osobitný predpis[[1]](#footnote-1)).

**II. Časť**

**ZÁKLADNÉ USTANOVENIA**

**§2**

**Hierarchia odpadového hospodárstva**

1. V odpadovom hospodárstve so záväznosťou poradia priorít sa uplatňuje táto hierarchia odpadového hospodárstva:
2. predchádzanie vzniku odpadu,
3. príprava na opätovné použitie,
4. recyklácia,
5. iné zhodnocovanie (napr. energetické zhodnocovanie),
6. zneškodňovanie.
7. Hierarchia odpadového hospodárstva je záväzná. Odkloniť sa od nej je možné iba pre určité prúdy odpadov v prípade, ak je to odôvodnené úvahami o životnom cykle vo vzťahu k celkovým vplyvom vzniku a nakladania s takým odpadom a ak to ustanoví zákon o odpadoch alebo osobitný predpis.

**§3**

**Vymedzenie základných pojmov**

1. **Odpad** - je hnuteľná vec alebo látka, ktorej sa jej držiteľ zbavuje, chce sa jej zbaviť alebo je v súlade so zákonom o odpadoch alebo osobitnými predpismi povinný sa jej zbaviť.

2. **Komunálne odpady** sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. **Komunálnymi odpadmi sú aj všetky odpady** vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.

3. **Drobným stavebným odpadom** sú odpady z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.

4. **Zmesový komunálny odpad** je nevytriedený komunálny odpad alebo komunálny odpad po vytriedení zložiek komunálneho odpadu.

5**. Zložka komunálnych odpadov** je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.

6. **Biologicky rozložiteľný odpad** je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.

7. **Biologicky rozložiteľné komunálne odpady** sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady podľa Katalógu odpadov; sú to najmä odpady zo zelene, zemina a kamenivo, drevo, odpad z potravín, kuchynský odpad z domácností a reštauračný odpad, jedlé oleje a tuky, odpady z papiera a lepenky.

8. **Biologicky rozložiteľný kuchynský odpad a reštauračný odpad**, vrátane odpadu z potravín a jedlých olejov a tukov sa delí podľa pôvodcov na odpad pochádzajúci od fyzických osôb z domácností, za ktorý zodpovedá obec a na odpad pochádzajúci z prevádzkovania reštaurácií, zo stravovacích zariadení,za ktorý zodpovedá právnická osoba (napr. kuchyne, reštaurácie, školské kuchyne, stravovacie zariadenia domovov sociálnych služieb, stravovacie prevádzky zdravotníckych zariadení, bufety, stánkový predaj stravy a pod.), (ďalej len „prevádzkovateľ kuchyne“).

9. **Obalom** je výrobok, ktorý sa používa na balenie tovaru, jeho ochranu, manipuláciu s ním, dodávanie a prezentáciu, od surovín po výrobky, od výrobcu po používateľa alebo spotrebiteľa, ktorý spĺňa kritériá podrobnejšie definujúce obal[[2]](#footnote-2)); za obaly sa považujú aj nevratné časti obalov používané na tie isté účely.

10. **Neobalový výrobok** je výrobok, ktorý nie je obalom alebo nie je určený na balenie a ktorý je možné zaradiť do skupín výrobkov z plastov, papiera a lepenky, skla a viacvrstvových kombinovaných materiálov a odpad, z ktorého bude tvoriť súčasť komunálneho odpadu.

11. **Elektroodpad z domácností** je elektroodpad, ktorý pochádza z domácností fyzických osôb a z obchodných, priemyselných, inštitucionálnych a iných zdrojov, ktorý je svojim charakterom a množstvom podobný tomu, ktorý pochádza z domácností fyzických osôb; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.

12. **Použitá batéria alebo akumulátor** je prenosná, automobilová batéria alebo akumulátor, ktoré sú odpadom.

13. **Objemný odpad** je taký komunálny odpad, ktorý svojimi rozmermi alebo charakterom nie je možné umiestniť do nádoby na zmesový komunálny odpad (napr. nábytok a jeho časti, sanita, koberce, tabuľové sklo, okná, dvere a pod.).

14. **Odpad z domácností s obsahom škodlivých látok** je taký komunálny odpad, ktorý má aspoň jednu nebezpečnú vlastnosť podľa osobitného predpisu[[3]](#footnote-3)) a jeho umiestnenie do nádob na zmesový komunálny odpad alebo na triedené zložky je zakázané.

15. **Triedený zber komunálnych odpadov** je činnosť, pri ktorej sa oddelene zbierajú zložky komunálnych odpadov.

16. **Kalendárový zber** je zber oddelene zbieranej zložky komunálneho odpadu v určenom čase. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere vopred informuje obyvateľov prostredníctvom webovej stránky prípadne prostredníctvom obecného rozhlasu.

17. **Množstvový zber** je zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za komunálne odpady a drobné stavebné odpady ustanovený podľa osobitného predpisu7) vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.

18. **Zber odpadu** (vr. mobilného) je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.

19. **Výkup odpadu** (vr. mobilného) je zber odpadu, ak je odpad odoberaný právnickou osobou alebo fyzickou osobou – podnikateľom za dohodnutú cenu alebo inú protihodnotu.

20. **Zberný dvor** je zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť.

21. **Oddelene zbierané zložky komunálneho odpadu** patriace do vyhradeného prúdu odpadu sú odpady z výrobku patriaceho do skupiny výrobkov - elektrozariadenia, batérie a akumulátory, obaly - papier, sklo, plasty, kovy a neobalové výrobky, na ktoré sa vzťahuje rozšírená zodpovednosť výrobcu.

22. **Zberné miesto elektroodpadu a použitých prenosných batérií a akumulátorov** je miesto určené na základe zmluvy s výrobcom elektrozariadení, výrobcom batérií a akumulátorov alebo organizáciou zodpovednosti výrobcov zastupujúcou výrobcov elektrozariadení, batérií a akumulátorov, prípadne treťou osobou (len pre batérie a akumulátory) zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad (vonkajší rozmer je menší ako 25 cm), elektroodpad zo svetelných zdrojov alebo použité prenosné batérie a akumulátory do nádoby určenej na tento účel; zberné miesto nie je miesto, kde sa vykonáva spätný zber elektroodpadu a batérií a akumulátorov.

23. **Spätný zber elektroodpadu** je odobratie elektroodpadu z domácností od jeho držiteľa priamo distribútorom elektrozariadenia

 a) pri predaji nového elektrozariadenia na výmennom základe kus za kus, bez
 požadovania poplatku alebo inej služby, ak odovzdávaný elektroodpad pochádza z
 elektrozariadenia rovnakej kategórie a je rovnakého funkčného určenia ako
 predávané elektrozariadenie,

 b) v prípade veľmi malého elektroodpadu a elektroodpadu zo svetelných zdrojov
 bezplatnea bez povinnosti zakúpiť si elektrozariadenie, vykonávané v maloobchodnej
 predajni, ktorej predajná plocha vyhradená elektrozariadeniam je aspoň 400 m2,alebo v jej bezprostrednej blízkosti.

24. **Spätný zber použitých batérií a akumulátorov** je bezplatný zber použitých prenosných batérií a akumulátorov od ich držiteľa a použitých automobilových batérií z motorových vozidiel nevyužívaných na komerčné účely vo vlastníctve fyzickej osoby, ktorý vykonáva distribútor týchto batérií a akumulátorov bez viazania tohto zberu na kúpu novej batérie alebo akumulátora alebo iného tovaru.

25. **Pôvodca odpadu** - je každý pôvodný pôvodca, ktorého činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.

26. **Držiteľ odpadu** - je pôvodca odpadu alebo osoba, ktorá má odpad v držbe.

27. **Organizácia zodpovednosti výrobcov** vytvára, financuje, prevádzkuje a udržiava funkčný systém združeného nakladania s vyhradeným prúdom odpadu, vr. zabezpečenie zberu a spracovania vyhradeného prúdu odpadu, prípravy na opätovné použitie, recykláciu a úhrady nákladov triedeného zberu oddelene zbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek na zbernom dvore.

28. **Zberová spoločnosť** je spoločnosť vykonávajúca na území obce zber, mobilný zber a prepravu komunálnych odpadov, triedených zložiek, biologicky rozložiteľných komunálnych odpadov, okrem kuchynského a reštauračného odpadu od prevádzkovateľa kuchyne, jedlých olejov a tukov, elektroodpadov z domácností, použitých batérií a akumulátorov.

29. **Tretia osoba** je podnikateľ so sídlom na území SR, ktorý je oprávnený na zber alebo spracovanie a recykláciu použitých batérií a akumulátorov.

**§4**

**Všeobecné pravidlá nakladania s komunálnymi odpadmi**

**a drobnými stavebnými odpadmi**

1. Za nakladanie s komunálnymi odpadmi, ktoré vznikli na území obce, a drobnými
 stavebnými odpadmi, ktoré vznikli na území obce, zodpovedá obec, ak osobitný predpis[[4]](#footnote-4))
 neustanovuje inak.

1. Každý je povinný nakladať s komunálnymi odpadmi v obci súlade s týmto VZN a zákonom o odpadoch takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo k :

riziku znečistenia vody, ovzdušia, pôdy, horninového prostredia a ohrozenia rastlín a živočíchov,

obťažovaniu okolia hlukom alebo zápachom,

nepriaznivému vplyvu na krajinu alebo miesta osobitného významu.

1. Náklady obce pri nakladaní s komunálnymi odpadmi a drobnými stavebnými odpadmi ovplyvňuje riadne triedenie komunálneho odpadu jej obyvateľmi a tým následné znižovanie množstva zmesového komunálneho odpadu.

**§5**

**Povinnosti pôvodcu odpadov**

* 1. **Pôvodca komunálneho odpadu a drobného stavebného odpadu je povinný**:
1. nakladať alebo inak s nimi zaobchádzať v súlade s týmto VZN,
2. zapojiť sa do systému zberu komunálneho odpadu v obci,
3. užívať zberné nádoby zodpovedajúce systému zberu komunálneho odpadu v obci,
4. ukladať komunálny odpad alebo ich oddelené zložky a drobný stavebný odpad na účely ich zberu na miesta určené obcou a do zberných nádob zodpovedajúcich systému zberu komunálneho odpadu v obci.

## §6

**Povinnosti držiteľa odpadov**

## 1. Držiteľ odpadu je povinný:

1. správne zaradiť odpad alebo zabezpečiť správnosť zaradenia odpadu podľa Katalógu odpadov,
2. zhromažďovať odpady vytriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom,
3. zhromažďovať oddelene nebezpečné odpady,
4. zabezpečiť spracovanie odpadu v zmysle hierarchie odpadového hospodárstva,
5. odovzdať odpady len osobe oprávnenej nakladať s odpadmi podľa zákona o odpadoch,
6. viesť a uchovávať evidenciu o druhoch a množstve odpadov a o nakladaní s nimi,
7. ohlasovať údaje z evidencie príslušnému orgánu štátnej správy odpadového hospodárstva a uchovávať ohlásené údaje,
8. umožniť orgánom štátneho dozoru v odpadovom hospodárstve vykonať kontrolu,
9. vykonať opatrenia na nápravu uložené orgánom štátneho dozoru v odpadovom hospodárstva.

**§ 7**

**Triedený zber oddelene zbieranej zložky komunálneho odpadu patriacej do vyhradeného prúdu odpadu**

1. Oddelene zbieranou zložkou komunálneho odpadu patriacej do vyhradeného prúdu sa rozumie :

* + - 1. elektroodpad z domácností,
			2. použitá batéria alebo akumulátor – prenosná, automobilová,
			3. odpady z obalov – papier, sklo, plasty, kovy, viacvrstvový kombinovaný materiál (tetra pack),
			4. odpady z neobalov – papier, plast, sklo, viacvrstvový kombinovaný materiál.

2. Za vytvorenie, financovanie, prevádzkovanie a udržiavanie funkčného systému
združeného nakladania s oddelene zbieranými zložkami komunálneho odpadu patriacej do vyhradeného prúdu zodpovedá zmluvná organizácia zodpovednosti výrobcov.

3. Za vytvorenie, financovanie, prevádzkovanie a udržiavanie funkčného systému združeného nakladania s použitými batériami a akumulátormi zodpovedá tretia osoba.

4. V prípade riadneho triedenia oddelene zbieranej zložky komunálneho odpadu patriacej

do vyhradeného prúdu občanmi, právnickými osobami a zabezpečenia dostatočnej čistoty triedenia môže mať daná skutočnosť vplyv na prehodnotenie zníženia nákladov obce na nakladanie s komunálnym odpadom a drobným stavebným odpadom a na úpravu výšky miestneho poplatku za komunálne odpady a drobné stavebné odpady.

**§8**

**Zber, preprava komunálneho odpadu a jeho zložiek, vrátane výkupu a mobilného zberu**

1. Vykonávať na území obce zber a výkup, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania o odpadmi z obalov a s odpadmi z neobalových výrobkov.

**§9**

**Zákazy**

1. **Prísne sa zakazuje** iné nakladanie s komunálnym odpadom a drobným stavebným odpadom ako je určené zákonom o odpadoch a týmto VZN, a to najmä:

1. uložiť alebo ponechať komunálny odpad a drobný stavebný odpad na inom mieste ako na mieste na to určenom v súlade s týmto VZN,
2. zneškodniť komunálny odpad alebo zhodnotiť odpad inak ako v súlade so zákonom o odpadoch,
3. zneškodňovať skládkovaním vytriedený biologicky rozložiteľný kuchynský a reštauračný odpad,
4. zneškodňovať skládkovaním vytriedené zložky komunálneho odpadu,
5. zneškodňovať skládkovaním biologicky rozložiteľný komunálny odpad zo záhrad a parkov, vrátane biologicky rozložiteľného odpadu z cintorínov, okrem nezhodnotiteľných odpadov po dotriedení,
6. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch,
7. spaľovať komunálny odpad na voľnom priestranstve a vo vykurovacích zariadeniach v domácnostiach,
8. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad,
9. ukladať do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
10. ukladať oddelene vyzbierané zložky komunálneho odpadu (vytriedený biologicky rozložiteľný komunálny odpad, odpady z obalov a neobalových výrobkov, elektroodpad z domácností, použité batérie a akumulátory) na skládku odpadov, okrem nezhodnotiteľných odpadov po dotriedení,
11. vykonávať zber oddelene zbieraných zložiek komunálneho odpadu (odpady z obalov a neobalových výrobkov, elektroodpad z domácností, použité batérie a akumulátory) bez zariadenia na zber odpadov osobou, ktorá nespĺňa požiadavky podľa zákona a nemá na túto činnosť uzavretú zmluvu s obcou.

**III. Časť**

**SYSTÉM ZBERU A NAKLADANIA S JEDNOTLIVÝMI DRUHMI ODPADU**

**§10**

**Nakladanie s komunálnymi a drobnými stavebnými odpadmi**

1. Za nakladanie s komunálnymi odpadmi, ktoré vznikli na území obce a s drobnými stavebnými odpadmi, ktoré vznikli na území obce, zodpovedá obec Fačkov, ak zákon o odpadoch neustanovuje inak.
2. Komunálne odpady vrátane oddelene zbieraných zložiek komunálneho odpadu sa podľa Katalógu odpadov zaraďujú do skupiny 20.
3. Náklady na zbernú nádobu na zmesový komunálny odpad sú zahrnuté do miestneho poplatku za komunálne odpady a drobné stavebné odpady, výška a spôsob úhrady poplatku je stanovená v aktuálnom VZN o miestnom poplatku za komunálne odpady a drobné stavebné odpady.
4. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.
5. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša obec a môže ich zahrnúť do miestneho poplatku za komunálne odpady a drobné stavebné odpady.
6. Náklady triedeného zberu oddelene zbieranej zložky komunálneho odpadu patriacej do vyhradeného prúdu odpadu, znášajú výrobcovia vyhradených výrobkov, tretie osoby alebo organizácie zodpovednosti výrobcov, ktoré zodpovedajú za nakladanie s vyhradeným prúdom odpadu v obci Fačkov.
7. Obec pri ustanovení výšky miestneho poplatku za komunálne odpady a drobné stavebné odpady vychádza zo skutočných nákladov obce na nakladanie s komunálnym odpadom a drobným stavebným odpadom. Do miestneho poplatku obec nemôže zahrnúť náklady uvedené v odseku 6. Výnos miestneho poplatku za komunálne odpady a drobné stavebné odpady použije obec výlučne na zber, prepravu, zhodnocovanie a zneškodňovanie komunálnych odpadov.

**§11**

**Nakladanie so zmesovým komunálnym odpadom**

1. Zmesový komunálny odpad sa v zmysle Katalógu odpadov zaraďuje pod katalógové číslo:
* 20 03 01 - zmesový komunálny odpad - O.
1. Na území obce Fačkov sa zavádza zber komunálnych odpadov pre:
2. fyzické osoby – občanov, ktorí majú v obci trvalý pobyt alebo prechodný pobyt, alebo ktorí sú na území obce oprávnení užívať alebo užívajú nehnuteľnosť,
3. fyzické osoby oprávnené na podnikanie a právnické osoby, ktorí majú sídlo alebo prevádzku na území obce.
4. Pôvodcovia zmesového komunálneho odpadu sú povinní stať sa účastníkmi obecného systému zberu zmesového komunálneho odpadu.
5. Na zber zmesového komunálneho odpadu sú určené zberné nádoby vo veľkostiach 110 l, 1100 l a VOK, ktorý je umiestnený počas celého roka na cintoríne a za Požiarnou zbrojnicou.
6. Obec určuje na zber zmesového komunálneho odpadu nasledujúce zberné nádoby:
* 1 nádoba o objeme 110 litrov pre 1 - 6 osôb v rodinnom dome s frekvenciou vývozu dva krát mesačne,
* 2 nádoby o objeme 1100 litrov pre chatárov v obci Fačkov, s frekvenciou vývozu dva krát mesačne,
* pre fyzické osoby – občanov, ktorí sú oprávnení užívať alebo užívajú nehnuteľnosť na území obce je určený na zber zmesového komunálneho odpadu veľkoobjemový kontajner (,,VOK“), ktorý je celý rok umiestnený na verejnom priestranstve pri novom cintoríne.
* fyzické osoby oprávnené na podnikanie a právnické osoby, ktorí majú sídlo alebo prevádzku na území obce Fačkov podľa vlastného výberu – 1 nádoba 110 l alebo 1100 l s frekvenciou vývozu podľa potreby.
1. Pôvodcovia zmesového komunálneho odpadu majú náklady za nakladanie so zmesovým komunálnym odpadom zahrnuté v poplatku za nakladanie s komunálnymi odpadmi a drobnými stavebnými odpadmi. V danom poplatku sú zahrnuté aj náklady na zaobstaranie zbernej nádoby na zber zmesového komunálneho odpadu.
2. Každý pôvodca je povinný používať na zmesový komunálny odpad len typ zberných nádob schválený obcou a zodpovedajúci systému zberu.
3. Pôvodca komunálneho odpadu je povinný požiadať o pridelenie zbernej nádoby, o zberné nádoby sa riadne starať, zabezpečiť ich proti odcudzeniu a ich okolie udržiavať v čistote.
4. **Do zberných nádob na zmesový komunálny odpad** je **možné ukladať** **iba zmesové** **komunálne odpady**, **ktoré sa nedajú ďalej triediť**. Do týchto nádob **je zakázané ukladať** **akékoľvek stavebné odpady a podobné odpady (napr. zemina, kamene), zložky triedeného systému zberu, nebezpečné odpady, biologicky rozložiteľný odpad**.
5. Zber, prepravu a zneškodňovanie zmesového komunálneho odpadu zabezpečuje na území obce výhradne organizácia, s ktorou má obec uzatvorenú zmluvu na zber odpadov.
6. Zber zmesového komunálneho odpadu uskutočňuje organizácia, ktorá má uzatvorenú zmluvu na vykonávanie tejto činnosti s obcou dva krát mesačne.
7. Harmonogram zvozu je zverejnený na webovom sídle obce www.obecfackov.sk a úradnej tabuli obce, ktorá je umiestnená pred budovou COOP Jednota. V prípade zmeny dátumu zvozu informuje obec občanov prostredníctvom miestneho rozhlasu, na úradnej tabuli obce a na webovom sídle obce.
8. Pôvodca odpadu je povinný zabezpečiť, aby v deň zvozu bol k nádobe na zmesový komunálny odpad prístup, prípadne v deň vývozu nádobu vyložiť.

 **§12**

**Nakladanie s objemným odpadom**

1. Objemné odpady sa v zmysle Katalógu odpadov zaraďujú pod katalógové číslo:
* 20 03 07 - objemný odpad - O.
1. Objemný odpad je komunálny odpad, ktorý nie je možné pre jeho rozmer a veľkosť uložiť do zberných nádob na zmesový komunálny odpad používaných na území obce (napr. starý nábytok, sedačka, koberce a pod.).
2. Vývoz VOK z cintorína a VOK za Požiarnou zbrojnicou zabezpečuje obec podľa potreby.
3. Počas celého roka môže v prípade potreby pôvodca odpadu využiť objednávkový systém zberu, a to formou pristavenia VOK.

**§13**

**Nakladanie s odpadom z domácností s obsahom škodlivých látok**

1. Medzi odpady z domácností s obsahom škodlivých látok patria najmä: použité batérie a akumulátory, odpadové motorové a mazacie oleje, chemikálie, rozpúšťadlá, staré farby, lepidlá, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, handry a rukavice znečistené olejom, farbami, obaly znečistené nebezpečnými látkami.
2. Zhromažďovanie a preprava odpadov s obsahom škodlivín sa uskutočňuje najmenej dvakrát ročne vo forme mobilného zberu. Pre tento účel obec zabezpečí u zmluvného partnera umiestnenie zbernej nádoby na obcou určenom mieste.
3. Obec zabezpečí informovanosť občanov v dostatočnom časovom predstihu o zbere odpadu s obsahom škodlivín osobitným oznamom a prostredníctvom miestneho rozhlasu, zverejnením na úradnej tabuli obce a na webovej stránke obce.
4. Vytriedené odpady s obsahom škodlivín je zakázané:

a) ukladať do zberných nádob určených na komunálny odpad z domácností,

b) odovzdať iným subjektom ako ustanovuje toto VZN.

 **§14**

**Nakladanie s drobnými stavebnými odpadmi**

1. Drobné stavebné odpady sa v zmysle Katalógu odpadov zaraďujú pod katalógové číslo:

20 03 08 - drobný stavebný odpad - O.

1. K drobnému stavebnému odpadu, ktorý vyprodukujú občania z bežných udržiavacích prác patria: zmesi betónu, tehál, obkladačiek, dlaždíc, keramiky a pod.
2. Na území obce sa zavádza **množstvový zber** drobných stavebných odpadov. Výška poplatku za množstvový zber drobných stavebných odpadov je určená v aktuálnom všeobecne záväznom nariadení o miestnom poplatku za komunálne odpady a drobné stavebné odpady.
3. Občania môžu drobný stavebný odpad do 500 kg uložiť do zbernej nádoby (VOK), ktorá bude umiestnená za Požiarnou zbrojnicou v stanovenom termíne, ktorý obec určí v harmonograme zberu a vyhlási miestnym rozhlasom, zverení na úradnej tabuli obce a na webovej stránke obce. Občania vopred oznámia obci množstvo drobného stavebného odpadu, ktorý má byť vyvezený.
4. Výšku poplatku za drobný stavebný odpad uvedený v § 15 ods. 4 tohto VZN občania uhradia na základe oznámenia množstva odpadu do pokladne Obecného úradu v zmysle platného VZN o miestnom poplatku za komunálne odpady a drobné stavebné odpady.
5. Občania môžu odovzdať stavebný odpad aj na zberný dvor – Prevádzka separovaného zberu v Rajci, kde hmotnosť stavebného odpadu bude odvážená a zaznamenaná na vážnom lístku u zmluvného subjektu, ktorému je odpad odovzdaný.
6. Výška poplatku za odvoz drobného stavebného odpadu uvedeného v § 15 ods. 6 tohto VZN môže byť uhradená do pokladne Obecného úradu vo Fačkove alebo na účet obce: IBAN SK48 0200 0000 0000 2542 4432 po vystavení a zaslaní faktúry pôvodcovi odpadu v zmysle platného VZN o miestnom poplatku za komunálne odpady a drobné stavebné odpady.
7. Zakazuje sa ukladať drobný stavebný odpad do nádob určených na zmesový komunálny odpad alebo do veľkokapacitných kontajnerov, ktoré sú určené na zber objemného odpadu.
8. Zber a prepravu drobných stavebných odpadov na území obce Fačkov zabezpečuje obec, ktorá drobný stavebný odpad odovzdáva na zhodnocovanie a zneškodňovanie zmluvnému subjektu.
9. Občania, ktorí chcú odovzdať viac ako 500 kg stavebného odpadu pochádzajúceho z uskutočňovania stavebných prác, zabezpečovacích prác, ako aj prác vykonávaných pri údržbe stavieb, pri úprave stavieb alebo odstraňovaní stavieb požiadajú obec Fačkov formou objednávky o odvoz odpadu alebo o pristavenie kontajnera, kde hmotnosť stavebného odpadu bude odvážená a zaznamenaná na vážnom lístku u zmluvného subjektu, ktorému je odpad odovzdaný.
10. Pôvodcom odpadu pri stavebných prácach, servisných, čistiacich alebo udržiavacích, a demolačných prácach v sídle alebo mieste podnikania právnickej osoby, je právnická osoba – podnikateľ, pre ktorú sa tieto práce vykonávajú. Pri vykonávaní takýchto prác pre fyzickú osobu je pôvodcom odpadov ten, kto uvedené práce vykonáva.
11. Výška poplatku za odvoz stavebného odpadu uvedeného v § 15 ods. 10 a 11 tohto VZN a manipuláciu pri nakladaní s vývozom stavebného odpadu bude uhradená do pokladne Obecného úradu vo Fačkove alebo na účet obce: IBAN SK48 0200 0000 0000 2542 4432 po vystavení a zaslaní faktúry pôvodcovi odpadu.
12. Pôvodca odpadu môže odovzdať stavebný odpad na vlastné náklady oprávnenej osobe alebo subjektu, ktorá má s obcou Fačkov uzatvorenú zmluvu o zneškodnení takéhoto druhu odpadu.

**§15**

**Nakladanie s odpadmi z obalov a z neobalových výrobkov**

**(papier, plasty, sklo a kovy)**

1. Náklady na triedený zber odpadov z obalov a z neobalových výrobkov znáša do 30.júna 2016 obec.
2. Náklady na triedený zber odpadov z obalov a z neobalových výrobkov znáša od 1. júla 2016 organizácia zodpovednosti výrobcov, s ktorou má obec uzatvorenú zmluvu.
3. Organizácia zodpovednosti výrobcov znáša všetky náklady na zber, prepravu a triedenie odpadu z vyhradených výrobkov, vrátane zberných nádob.
4. Organizácia zodpovednosti výrobcov nemusí uhradiť náklady na triedený zber, ak sa v ňom nachádza viac ako 50 % odpadov iných ako je odpad, na ktorý boli určené príslušné nádoby.
5. Triedený zber odpadov:
6. **z papierových obalov a neobalových výrobkov**, ktoré sa zaraďujú v zmysle Katalógu odpadov pod katalógové číslo odpadu 20 01 01 - papier a lepenka - O, sa uskutočňuje nasledovným spôsobom:
7. Triedený zber papiera sa vykonáva prostredníctvom farebne rozlíšených zberných kontajnerov ako aj pomocou mobilného zberu a školského zberu.
8. Obec určuje na triedený zber papiera modré plastové kontajnery 1100 l, ktoré sú umiestnené na určených miestach v obci. Vývoz tohto odpadu zabezpečuje obec Fačkov podľa potreby a intenzity separácie.

Mobilný zber obec vopred oznámi prostredníctvom miestneho rozhlasu a na úradnej tabuli obce.

1. Zberné kontajnery sú označené štítkom, ktorý je čitateľný, nezmazateľný, umiestnený na zbernom kontajneri na viditeľnom mieste a obsahuje údaje o tom, pre aký odpad sa využíva.
2. **Do papiera patria**: noviny, časopisy, knihy, zošity, lepenka, kancelársky papier, reklamné letáky, kartón, papierové tašky, listy, papierové vrecká, lepenka, papierové krabice, obálky, letáky, katalógy, plagáty, pohľadnice, baliaci papier a pod.
3. **Do papiera nepatria**: samoprepisovací a voskovaný papier, použité plienky a hygienické potreby, plastové obaly, viacvrstvové kombinované materiály, voskovaný, znečistený papier, mastný papier, kopírovací papier, mokrý papier, alobal a pod.
4. Krabice resp. obaly z papiera musia byť poskladané a uložené do nádob na odpad tak, aby sa zmenšil ich objem a zaberali čo najmenej miesta.
5. **z plastových obalov a neobalových výrobkov**, ktoré sa zaraďujú v zmysle Katalógu odpadov pod katalógové číslo odpadu 20 01 39 - plasty - O, sa uskutočňuje nasledovným spôsobom:
6. Triedený zber plastov sa vykonáva prostredníctvom farebne rozlíšených zberných kontajnerov, ktoré sú umiestnené na určených miestach v obcí a vriec, ktoré sa dávajú občanom na výmenu podľa potreby.
7. Obec určuje na triedený zber plastov žlté plastové kontajnery o objeme 1100 l a vrecia o objeme 100 l. Vývoz tohto odpadu zabezpečuje obec Fačkov podľa potreby a intenzity separácie.
8. Zberné kontajnery sú označené štítkom, ktorý je čitateľný, nezmazateľný, umiestnený na zbernom kontajneri na viditeľnom mieste a obsahuje údaje o tom, pre aký odpad sa využíva.
9. ***Do plastov patria***: fólie, plastové obaly z domácnosti, plastové tašky, plastové vrecká, plastové vedrá, obaly od kozmetických a čistiacich prípravkov, fľaše, hračky a iné.
10. ***Do plastov nepatria***: podlahové krytiny, guma, plasty znečistené chemickými látkami a zvyškami jedál, plasty znečistené biologickým odpadom, a pod.
11. Obaly z plastov musia byť stlačené a uložené do nádob na odpad tak, aby sa zmenšil ich objem a zaberali čo najmenej miesta.
12. **zo sklenených obalov a neobalových výrobkov**, ktoré sa zaraďujú v zmysle Katalógu odpadov pod katalógové číslo odpadu 20 01 02 - sklo - O, sa uskutočňuje nasledovným spôsobom:
13. Triedený zber skla sa vykonáva prostredníctvom farebne rozlíšených zberných kontajnerov.
14. Obec určuje na triedený zber skla zelené plastové kontajnery o objeme 1100 l. Vývoz tohto odpadu zabezpečuje obec Fačkov podľa potreby a intenzity separácie. Zberné kontajnery sú označené štítkom, ktorý je čitateľný, nezmazateľný, umiestnený na kontajneri na viditeľnom mieste a obsahuje údaje o tom, pre aký odpad sa využíva.
15. ***Do skla patria***: sklenené fľaše, sklenené nádoby, obaly zo skla, sklenené poháre, okenné sklo a pod.
16. ***Do skla nepatria***: keramika, porcelán, zrkadlá, dymové sklo, žiarovky, žiarivky, obrazovky, silne znečistené sklo (farbami, potravinami) a pod.
17. **z kovových obalov,**  ktoré sa zaraďujú v zmysle Katalógu odpadov pod katalógové číslo odpadu 20 01 40 - kovy - O, sa uskutočňuje nasledovným spôsobom:
18. Triedený zber kovov sa vykonáva prostredníctvom farebne rozlíšených zberných kontajnerov a v určených zariadeniach na zber kovov, s ktorými má obec uzatvorenú zmluvu.
19. Obec určuje na triedený zber kovov červené plastové kontajnery o objeme 1100 l. Vývoz tohto odpadu zabezpečuje obec Fačkov podľa potreby a intenzity separácie.
20. Zberné kontajnery sú označené štítkom, ktorý je čitateľný, nezmazateľný, umiestnený na kontajneri na viditeľnom mieste a obsahuje údaje o tom, pre aký odpad sa využíva.
21. ***Do kovov patria***: plechovky a konzervy a iné obaly z kovov očistené o ich obsah.
22. ***Do kovov nepatria***: hrubo znečistené kovové obaly, obaly od farieb a pod.
23. Konzervy a plechovky pred odovzdaním do nádoby je potrebné vypláchnuť, aby v nich nezostali zvyšky jedál.
24. **z obalov a neobalových výrobkov z viacvrstvových kombinovaných materiálov na báze lepenky VKM (ďalej len „VKM“)**, ktoré sa zaraďujú v zmysle Katalógu odpadov pod katalógové číslo odpadu 20 01 03 - viacvrstvové kombinované materiály na báze lepenky (kompozity na báze lepenky) - O, sa uskutočňuje nasledovným spôsobom:
25. Triedený zber VKM sa vykonáva prostredníctvom farebne rozlíšených zberných kontajnerov a vriec.
26. Obec určuje na triedený zber VKM oranžové plastové kontajnery o objeme 1100 l a vrecia o objeme 100 l.
27. Zberné kontajnery sú označené štítkom, ktorý je čitateľný, nezmazateľný, umiestnený na kontajneri na viditeľnom mieste a obsahuje údaje o tom, pre aký odpad sa využíva.
28. ***Do VKM patria***: viacvrstvové obaly od mlieka alebo džúsov, smotany a iných potravinárskych výrobkov, kozmetiky.
29. ***Do VKM nepatria***: znečistené VKM, viacvrstvové obaly od kávy, vreckových polievok.
30. Obaly z VKM musia byť čisté, stlačené a uložené do nádob na odpad tak, aby sa zmenšil ich objem a zaberali čo najmenej miesta.
31. Harmonogram zvozu jednotlivých triedených zložiek je zverejnený na webovom sídle obce Fačkov, úradnej tabuli obce a webovej stránke obce [www.obecfackov.sk](http://www.obecfackov.sk)
32. Zakazuje sa odovzdať papier, plasty, kovy a sklo iným subjektom (napr. neoprávnení
 výkupcovia a pod.), ktorí nemajú uzatvorenú zmluvu na vykonávanie tejto činnosti s
 obcou a zároveň zmluvu s príslušnou organizáciou zodpovednosti výrobcov.

**§16**

**Nakladanie s elektroodpadmi z domácností**

1. Elektroodpad sa v zmysle Katalógu odpadov zaraďuje pod katalógové čísla:
* 20 01 21 - žiarivky a iný odpad obsahujúci ortuť - N,
* 20 01 23 - vyradené zariadenia obsahujúce chlórfluórované uhľovodíky - N,
* 20 01 35 - vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti - N,
* 20 01 36 - vyradené elektrické a elektronické zariadenia iné ako uvedené v 20 01 21, 20 01 23 a 20 01 35 - O.
1. Zabezpečenie zberu elektroodpadov z domácností nie je zahrnuté do miestneho poplatku za komunálne odpady a drobné stavebné odpady. Náklady na zber, prepravu a zhodnocovanie elektroodpadov znáša výrobca, resp. organizácia zodpovednosti výrobcov.
2. Obecumožňuje výrobcovi elektrozariadení alebo príslušnej organizácii zodpovednosti výrobcov na ich náklady

a) zaviesť a prevádzkovať na jej území systém oddeleného zberu elektroodpadu z domácností,

b) užívať v rozsahu potrebnom na tento účel existujúce zariadenia na zber komunálnych odpadov.

1. Počas celého roka sú občania povinní elektroodpad od fyzických osôb ukladať na určenom mieste obce, do nádob organizácie zodpovednej na zber tohto odpadu.
2. Vytriedené elektroodpady je zakázané:

a) ukladať do zberných nádob určených na komunálny odpad z domácností,

b) ukladať k zberným nádobám a stanovištiam kontajnerov,

c) odovzdať iným subjektom ako ustanovuje toto VZN (neoprávneným výkupcom),

d) rozoberať, zasahovať do nich a vyberať jednotlivé časti.

1. Elektroodpady je možné odovzdať aj v rámci režimu spätného odberu, kde distribútor elektrozariadení je povinný bezplatne uskutočňovať spätný odber, t. j. odobratie elektroodpadu z domácností od jeho držiteľa:
2. pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektroodpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie,
3. v prípade veľmi malého elektroodpadu do 25 cm a elektroodpadu zo svetelných zdrojov bezplatne a bez povinnosti zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.
4. Občania môžu elektroodpad bezplatne odovzdať na zbernom dvore, ktorý sa nachádza v Rajci, ul. Fučíkova 339.
5. Prostredníctvom mobilného zberu môžu občania v stanovený deň určeným spôsobom bezplatne odovzdať elektroodpad na určenom mieste. Obec Fačkov zabezpečí informovanosť občanov v dostatočnom časovom predstihu o zbere elektroodpadu osobitným oznamom v miestnom rozhlase, na úradnej tabuli obce a na webovej stránke obce.
6. ***Do elektroodpadu patria***: televízory, rádiá, elektronické hračky, počítačová technika, kancelárska technika, telekomunikačná technika, videá, žiarovky, žiarivky, lampy, mobily, ohrievače, kávovary, práčky, chladničky, elektromotory, ručné elektrické náradie, predajné automaty a pod.
7. ***Do elektroodpadu nepatria***: plynové variče, vypínače a zásuvky, svetelné reklamy, svetelná signalizácia, kovy, plasty, papier, drevo, zmesový komunálny odpad, či iné odpady.

**§17**

**Nakladanie s batériami a akumulátormi**

* 1. Batérie a akumulátory sa v zmysle Katalógu odpadov zaraďujú pod katalógové čísla:
* 20 01 33 - batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie – N,
* 20 01 34 - batérie a akumulátory iné ako uvedené v 20 01 33 - O.
	1. Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom.
	2. Zabezpečenie zberu batérií a akumulátorov z domácností nie je zahrnuté do miestneho poplatku za zmesový komunálny odpad. Náklady na zber, prepravu a zhodnocovanie batérií a akumulátorov znáša výrobca, tretia osoba, resp. organizácia zodpovednosti výrobcov.
	3. Zhromažďovanie a preprava batérií a akumulátorov sa uskutočňuje najmenej dvakrát ročne v rámci zberu odpadov s obsahom škodlivín. Obec Fačkov o zbere takýchto odpadov oboznámi občanov osobitným oznamom v miestnom rozhlase a na webovej stránke obce.
	4. Vytriedené batérie a akumulátory je zakázané:
1. ukladať do zberných nádob určených na KO z domácností,
2. ukladať k zberným nádobám a stanovištiam kontajnerov,
3. odovzdať iným subjektom ako ustanovuje toto VZN (tzv. pouličným výkupcom),
4. rozoberať, zasahovať do nich a vyberať jednotlivé časti.
5. Prenosné a automobilové batérie a akumulátory je možné odovzdať aj v rámci spätného zberu batérií a akumulátorov. Spätný zber použitých batérií a akumulátorov je bezplatný zber použitých prenosných batérií a akumulátorov od ich držiteľa a použitých automobilových batérií z motorových vozidiel nevyužívaných na komerčné účely vo vlastníctve fyzickej osoby, ktorý vykonáva distribútor týchto batérií a akumulátorov bez viazania tohto zberu na kúpu novej batérie alebo akumulátora alebo iného tovaru.
6. ***Do použitých batérií a akumulátorov patria***: prenosné (gombíkové, tužkové, ...) a automobilové batérie a akumulátory.
7. ***Do použitých batérií a akumulátorov nepatria***: priemyselné batérie a akumulátory, zmesový komunálny odpad, či iné odpady.

**§18**

**Nakladanie s biologickými rozložiteľnými komunálnymi odpadmi**

* 1. Biologicky rozložiteľný komunálny odpad sa delí na:
1. biologicky rozložiteľný odpad zo záhrad a parkov vrátane odpadu z cintorínov,
2. biologicky rozložiteľný kuchynský odpad okrem toho, ktorého pôvodcom je fyzická osoba podnikateľ a právnická osoba, ktorá prevádzkuje zariadenie spoločného stravovania,
3. jedlé oleje a tuky z domácností.

 2. Biologicky rozložiteľné komunálne odpady nepatria do kontajnerov na komunálny odpad.

3. Biologicky rozložiteľný odpad – tzv. zelený biologicky rozložiteľný odpad

(ďalej len „zelený odpad“), odpad je vhodný na kompostovanie. Patrí sem:

a) odpad zo záhrad, parkov, cintorínov ako sú kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol. Tento odpad je vhodný na kompostovanie.

b) na zelený odpad vznikajúci z údržby verejných priestranstiev a cintorína má obec zriadenú a zaregistrovanú malú kompostáreň s kapacitou do 100 t pod č. 45/2019 zo dňa 09.12. 2020. Malá kompostáreň sa nachádza na vyčlenenom priestore pozemku KN-E č. 3785, 3787 v k.ú. Fačkov. Priestor malej kompostárne je otvorený celoročne.

c) občania majú možnosť svoj zelený odpad:
- kompostovať na svojich domácich kompostoviskách,
- odviezť na vlastné náklady do obcou zriadenej malej kompostárne

4. Do biologicky rozložiteľných odpadov zo záhrad, parkov a cintorínov nepatria: zvyšky jedál, kamene, cigaretový ohorok, uhynuté zvieratá, časti zvierat a pod.

**5. Do biologicky rozložiteľných kuchynských odpadov patria:**

**a)**  šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinky z orecha, trus malých zvierat, papierové vrecká znečistené zeleninou, ovocím, maslom, džemom, potraviny po záručnej dobe alebo inak znehodnotené, použité papierové vreckovky a servítky, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu, ktoré vznikli prevádzkovaním spoločného stravovania, vrátene školských kuchýň, stravovacích prevádzok, ale aj z kuchýň domácnosti a pod.

b) zakazuje sa ukladať biologicky rozložiteľný odpad do zberných nádob na komunálny odpad

c) vzniknutý kuchynský rozložiteľný odpad je povinná každá FO zhodnotiť v obcou dodanom alebo vlastnom kompostovacom zásobníku procesom kompostovania

***6. Do biologicky rozložiteľných kuchynských odpadov nepatria***: zelené odpady, lístie, drevo, drevený odpad, burina, kvety a pod.

7. Náklady na nádoby na zber biologicky rozložiteľných komunálnych odpadov znáša obec.

8. Zber, prepravu a zneškodňovanie kalov zo septikov a žúmp môžu vykonávať v obcí len
 organizácie, ktoré majú na túto činnosť oprávnenie.

9. Pôvodcovia odpadu - kal zo septikov a žúmp, sú povinní zabezpečiť zneškodnenie takéhoto
 odpadu individuálne na vlastné náklady prostredníctvom organizácie, ktorá má na túto činnosť
 povolenie.

10. Odvoz a likvidáciu uhynutých zvierat držiteľ zabezpečí prostredníctvom veterinárnej asanačnej
 spoločnosti Žilina, Mojšova Lúčka, č. t. 041/5654110.

11. Obec vedie evidenciu o množstve biologicky rozložiteľného komunálneho odpadu v obci.
 Údaje o množstve a nakladaní vytriedeného biologicky rozložiteľného komunálneho
 odpadu uvádza v ročnom výkaze o komunálnom odpade z obce pre Štatistický úrad SR

**§19**

**Nakladanie s jedlými olejmi a tukmi z domácností**

1. Jedlé oleje a tuky sa v zmysle Katalógu odpadov zaraďujú pod katalógové čísla:
* 20 01 25 - jedlé oleje a tuky - O.
1. ***Do jedlých olejov a tukov patria***: oleje a tuky z prípravy jedál, zvyšky nespotrebovaných olejov, prepálené oleje, zvyšky masla či tuku.
2. ***Medzi jedlé oleje a tuky nepatria*** motorové, hydraulické, či iné oleje a tuky, ktoré neboli pôvodne určené na konzumáciu, či na prípravu jedla.
3. Odpad uvedený v odseku 2 je zakázané zmiešavať s komunálnym odpadom a ukladať na verejné priestranstvá, resp. k odpadovým nádobám a kontajnerom na komunálny odpad.
4. Na území obce je zabezpečený kalendárový zber a preprava použitých jedlých olejov a tukov. Termín zberu odpadu a zároveň jeho vývozu je oznámený vopred v miestnom rozhlase, na webovom sídle obce Fačkov [www.obecfackov.sk](http://www.obecfackov.sk) a úradnej tabuli obce.
5. Oleje a tuky sa odovzdávajú v plastových fľašiach s funkčným uzáverom, ktoré si zabezpečujú občania samostatne.
6. Prepravu a zneškodňovanie odpadu uvedeného v odseku 1 zabezpečuje výhradne spoločnosť, s ktorou má obec uzatvorenú zmluvu.
7. Zakazuje sa zbaviť použitých jedlých olejov a tukov vypúšťaním do kanalizácie.

**§20**

**Nakladanie s biologickým rozložiteľným kuchynským odpadom**

**a reštauračným odpadom od prevádzkovateľa kuchyne**

1. Biologicky rozložiteľný kuchynský a reštauračný odpad sa v zmysle Katalógu odpadov zaraďujú pod katalógové číslo:
* 20 01 08 - biologicky rozložiteľný kuchynský a reštauračný odpad - O.
1. Prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.
2. Prevádzkovateľ kuchyne je povinný zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.
3. Prevádzkovateľ kuchyne zabezpečuje zber, prepravu a ďalšie nakladanie s biologicky rozložiteľným kuchynským a reštauračným odpadom sám, alebo na základe zmluvného základu prostredníctvom organizácie, ktorá je oprávnená na nakladanie s týmto odpadom.
4. Celkové náklady za zber, skladovanie, prepravu a spracovanie biologicky rozložiteľných kuchynských a reštauračných odpadov hradí prevádzkovateľ kuchyne.
5. Prevádzkovateľ kuchyne si na svoje náklady obstaráva zberné nádoby určené pre biologicky rozložiteľný kuchynský a reštauračný odpad.
6. Zberné nádoby musia byť umiestnené na vhodnom mieste u prevádzkovateľa kuchyne a musia byť udržiavané v náležitom stave,  ľahko čistiteľné a dezinfikovateľné.
7. Prevádzkovateľ kuchyne musí zabezpečiť skladovanie odpadu do doby odovzdania na jeho spracovanie tak, aby sa k obsahu nádoby nedostali živočíchy najmä hlodavce a ani verejnosť.
8. Ak sú k dispozícii sklady odpadu (chladiace zariadenie – chladnička odpadu), potom musia byť skonštruované a vedené takým spôsobom, aby bolo možné udržiavať ich v čistote, zároveň musí byť vytvorená možnosť výkonu ich čistenia a dezinfekcie. Odpad nesmie predstavovať priamy alebo nepriamy zdroj kontaminácie.
9. Frekvencia zberu musí byť minimálne 1 krát za dva týždne.
10. Zakazuje sa:
11. dávať tento odpad do nádob určených na zber komunálnych odpadov v obci,
12. používať drviče biologicky rozložiteľného kuchynského a reštauračného odpadu napojené na verejnú kanalizáciu; tento zákaz sa neuplatní, ak vlastník verejnej kanalizácie, do ktorej sa tento odpad vypúšťa, s používaním drviča súhlasí a používanie drviča je upravené v zmluve o odvádzaní odpadových vôd,
13. zbaviť použitých jedlých olejov a tukov vypúšťaním do kanalizácie,
14. kŕmiť zvieratá kuchynským a reštauračným odpadom. Zákaz skrmovania sa vzťahuje aj na zvieratá v ZOO a zvieratá v útulkoch.

**§21**

**Nakladanie s textilom**

1. Textil a šatstvo sa v zmysle Katalógu odpadov zaraďujú pod katalógové čísla:
* 20 01 10 - šatstvo - O,
* 20 01 11 - textílie - O.
1. ***Do textilu a šatstva patria*** čisté šatstvo a textil (odevy, deky, prikrývky, posteľná bielizeň), topánky, doplnky k oblečeniu (klobúky, čiapky, šále, rukavice), prípadne iné druhy šatstva a textilu.
2. Triedený zber textilu a šatstva sa vykonáva prostredníctvom špeciálnych zberných kontajnerov.
3. Nádoby sú vyvážané podľa potreby.
4. Do nádob na triedený zber textilu je zakázané ukladať iné druhy odpadov.
5. Zber, prepravu, zhodnocovanie a zneškodňovanie odpadu z textilu môže vykonávať organizácia zodpovedná za zber komunálneho odpadu, ktorá má uzatvorenú zmluvu na vykonávanie tejto činnosti s obcou.

**§22**

**Nakladanie s nespotrebovanými liekmi a zdravotníckymi pomôckami**

* 1. Zber nespotrebovaných veterinárnych a humánnych liekov a zdravotníckych pomôcok je upravený v zákone č. 362/2011 Z. z. o liekoch a zdravotníckych pomôckach a o zmene a doplnení niektorých zákonov.
	2. Nespotrebované lieky a zdravotnícke pomôcky sú fyzické osoby povinné odovzdať do verejných lekární, ktoré sú povinné ich zhromažďovať.
	3. Lieky a zdravotnícke pomôcky nespotrebované fyzickými osobami je povinná zhromažďovať verejná lekáreň, ktorá ich odovzdá Štátnemu ústavu pre kontrolu liečiv.
	4. Nespotrebované lieky je zakázané:
1. vyhadzovať alebo ukladať do nádob na zmesový komunálny odpad alebo vedľa nich,
2. vyhadzovať na verejné priestranstvá obce.

**§23**

**Nakladanie s odpadovými pneumatikami**

1. Odpadové pneumatiky nie sú súčasťou komunálnych odpadov a ani zberu odpadov, ktorý zabezpečuje obec.
2. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík (pneuservis, autoservis) okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.
3. Distribútor pneumatík je povinný zabezpečiť na svojich predajných miestach bezplatný spätný zber odpadových pneumatík, bez ohľadu na výrobnú značku a na dátum uvedenia pneumatík na trh, po celú prevádzkovú dobu.

**§24**

**Nakladanie s odpadom s obsahom škodlivín (odpadové motorové a mazacie oleje, farbivá
 a chemikálie a iné nebezpečné odpady)**1. Jednotlivé zložky odpadu s obsahom škodlivín (nebezpečný odpad) sú ich pôvodcovia
 povinní vytrieďovať z komunálneho odpadu.

* 1. ***Do skupiny odpadov s obsahom škodlivín patri***: rozpúšťadlá, staré farby, lepidla, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie prášky, čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami a pod.
	2. Obec Fačkov zabezpečuje pre tento druh odpadu z domácnosti kalendárový zber, ktorý je vopred oznámený prostredníctvom miestneho rozhlasu, na úradnej tabuli obce a na webovej stránke obce.
	3. Zber, prepravu, zhodnocovanie alebo zneškodňovanie odpadov z domácnosti s obsahom škodlivín zabezpečuje oprávnená organizácia na nakladanie s odpadmi, s ktorou má obec uzatvorenú zmluvu.

**§25**

**Zberný dvor**

1. Zberný dvor je miesto, na ktorom môžu poplatníci obce bezplatne odovzdať jednotlivé komodity komunálneho odpadu. Na zbernom dvore môžu fyzické osoby odovzdávať drobný stavebný odpad, objemný odpad, komunálny odpad z domácností s obsahom škodlivých látok a oddelene zbierané zložky komunálneho odpadu v rozsahu triedeného zberu ustanovenom v tomto všeobecne záväznom nariadení.
2. Obec Fačkov neprevádzkuje vlastný zberný dvor.
3. Zberný dvor je zriadený pre Obec Fačkov – Združenie obcí Rajecká dolina - Prevádzka Rajec. Zberný dvor sa nachádza na ul. Fučíková 339, Rajec.

 **§26**

 **Nezákonne umiestnený odpad**

1. Oznámiť nezákonné umiestnenie odpadu môže akákoľvek fyzická osoba alebo právnická osoba príslušnému orgánu štátnej správy odpadového hospodárstva alebo obci, v ktorej územnom obvode sa táto nehnuteľnosť nachádza.
2. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť orgánu podľa bodu 1.
3. O oznámeniach podaných podľa odsekov 1 a 2 sa obec a orgán štátnej správy odpadového hospodárstva navzájom informujú najneskôr do **siedmich** pracovných dní odo dňa oznámenia.

**IV. Časť**

**KONTROLNÁ ČINNOSŤ, PRIESTUPKY A SANKCIE**

**§27**

 **Kontrolná činnosť**

1. Kontrolnú činnosť nad dodržiavaním tohto VZN sú oprávnení vykonávať:
2. poverení zamestnanci obce,
3. príslušná komisia obecného zastupiteľstva,
4. kontrolór obce.

**§28**

**Priestupky a sankcie**

1. Priestupku sa dopustí ten, kto:
2. uloží odpad na iné miesto než na miesto určené obcou,
3. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená,
4. zhodnocuje alebo zneškodňuje odpad v rozpore so zákonom o odpadoch,
5. nesplní oznamovaciu povinnosť podľa § 15 ods. 2 zákona o odpadoch, t. j. „Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť obci alebo príslušnému orgánu štátnej správy odpadového hospodárstva“,
6. zmiešava elektroodpad z domácností s inými zložkami komunálneho odpadu,
7. nakladá s odpadovými pneumatikami v rozpore s § 72 zákona o odpadoch, t. j. „Konečný používateľ pneumatiky je povinný pneumatiku po tom, ako sa stala odpadovou pneumatikou odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel“,
8. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch, t. j. „Osoba, ktorá nakladá s odpadmi, ktoré vznikli pri výstavbe, údržbe, rekonštrukcii alebo demolácii komunikácií, je povinná stavebné odpady vznikajúce pri tejto činnosti a odpady z demolácií materiálovo zhodnotiť pri výstavbe, rekonštrukcii alebo údržbe komunikácií“
9. koná v rozpore s § 81 ods. 6 písm. b) zákona o odpadoch, t.j. „Zakazuje sa ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení“,
10. koná v rozpore s § 81 ods. 9 zákona o odpadoch, t.j. „Pôvodca komunálnych odpadov je povinný nakladať alebo inak s nimi zaobchádzať v súlade so všeobecne záväzným nariadením obce, zapojiť sa do systému zberu komunálnych odpadov v obci, užívať zberné nádoby zodpovedajúce systému zberu komunálnych odpadov v obci, ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci“,
11. koná v rozpore s § 81 ods. 13 zákona o odpadoch, t. j. „Vykonávať na území obce zber, vrátane mobilného zberu, a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy podľa prvej vety uzatvorenú aj zmluvu podľa § 59 ods. 4 s organizáciou zodpovednosti výrobcov, s ktorou obec uzavrela zmluvu podľa § 59 ods. 2.“,
12. neposkytne obcou požadované údaje podľa § 81 ods. 17 zákona o odpadoch, t. j. „Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi“.
13. Priestupky podľa odseku 2 písm. a) až k) prejednáva obec. Iné priestupky podľa zákona o odpadoch prejednáva Okresný úrad. Iné správne delikty prejednáva Orgán štátnej správy odpadového hospodárstva.
14. Za priestupok podľa odseku 2 písm. a) až k) môže obec uložiť pokutu do 1 500 eur.
15. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší niektoré z ustanovení VZN a toto porušenie nie je správnym deliktom podľa zákona o odpadoch.
16. Na priestupky a na ich prejednávanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov.
17. Výnosy pokút uložených za priestupky podľa odseku 2 sú príjmom rozpočtu obce.

**V. Časť**

 **ZÁVEREČNÉ USTANOVENIA**

 **§29**

 **Záverečné ustanovenia**

1. Toto VZN vychádza z platnej právnej úpravy v odpadovom hospodárstve Slovenskej republiky.
2. Ďalšie povinnosti fyzických osôb, právnických osôb a fyzických osôb oprávnených na podnikanie, ktoré im vyplývajú zo zákona č. 79/2015 Z. z. o odpadoch a o zmene a doplnení niektorých zákonov, ako aj iných zákonov, nie sú týmto nariadením dotknuté.
3. V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh tohto VZN č. 2/2020 o nakladaní s komunálnym odpadom a drobným stavebným odpadom na území obce Fačkov zverejnený na úradnej tabuli obce Fačkov a na internetovej stránke obce Fačkov od 16. 11. 2020 do 02.12.2020.
4. Na tomto Všeobecne záväznom nariadení sa uznieslo Obecné zastupiteľstvo vo Fačkove dňa 03.12.2020 a schválilo ho uznesením č. .
5. VZN č. 2/2020 nadobúda účinnosť 01.01.2021
6. VZN č 2/2020 bude prístupné k nahliadnutiu po nadobudnutí účinnosti na obecnom úrade vo Fačkove a na internetovej stránke obce [www.obecfackov.sk](http://www.obecfackov.sk).

 v.r. Miroslav Čerňanec

 starosta obce

**Návrh VZN Schválené VZN**

Vyvesený dňa: 16.11.2020 ................................... Vyvesené dňa: ...................................

 pečiatka, podpis pečiatka, podpis

Zvesený dňa: ................................... Zvesené dňa: ...................................

 pečiatka, podpis pečiatka, podpis

1. ) Zákon č. 79/2015 Z. z. o odpadoch [↑](#footnote-ref-1)
2. ) § 52 ods. 3 a Príloha č. 7 zákona č. 79/2015 Z. z. [↑](#footnote-ref-2)
3. )**Nariadenie Komisie (EÚ) č. 1357/2014 z  18. decembra 2014** [↑](#footnote-ref-3)
4. ) zákon č. 79/2015 Z. z. [↑](#footnote-ref-4)